**Nikola Tesla: Genije koji je živio izvan svog vremena**



ADVERTISEMENT

**“ Nije mi žao što su ukrali moje ideje, već što nisu imali svoje.”  Nikola Tesla**

Oni ostaju budni cijelu noć rastavljajući svijet na sitne dijelove, samo da bi ga mogli ponovo sastaviti ujutro. Popravljaju stvari koje nisu pokvarene. Napuštaju svijet oko sebe, jer su zauzeti pravljenjem novog. Postaju opsjednuti i u mnogim slučajevima pate.

Prije više od stotinu godina, jedan od takvih je počeo popravljati stvari koje nisu bile pokvarene. Zvao se **Nikola Tesla**.

U vrijeme kada je većina svijeta koristila svijeće, izumljen je sistem koji do dan danas napaja skoro svaki dom u svijetu električnom energijom. Kome se trebamo zahvaliti za ovaj izum? Nikoli Tesli.

U ranim godinama svoje karijere, Tesla je radio za Thomasa Edisona. Edison mu je ponudio naknadu ekvivalentnu današnjem milionu dolara da riješi problem koji je imao sa svojim*istosmjernim generatorima i motorima*. Kada je Tesla riješio problem i zatražio novac koji mu je obećan, Edison se nasmijao i rekao: „Tesla, ti ne razumiješ naš Američki humor.“

Nakon kraha koji je doživio, Tesla je nastavio raditi na svom*[izmjeničnom sistemu električne energije](http://hr.wikipedia.org/wiki/Izmjeni%C4%8Dna_elektri%C4%8Dna_struja)*. Na taj način je započeo rat sa Edisonom, koji je u to vrijeme pokušavao prodati svijetu svoju *[istosmjernu struju](http://hr.wikipedia.org/wiki/Istosmjerna_struja)*.

Porodice koje su živile blizu Edisonove labaratorije su primjetile da njihovi ljubimci nestaju. Poslije se otkrilo da je Edison plačao dječacima 25 centi za glavu živog psa ili mačke. Zatim bi ih javno pogubio koristeći Teslinu izmjeničnu električnu energiju.

**Da li ste znali?**

Da li ste ikada čuli za čovjeka koji se zvao Marconi? Osvojio je Nobelovu nagradu za izum **radio prijemnika**. Da li ste znali da sve što je Marconi radio – Tesla je već predhodno uradio. Postao je poznat nakon slanja prvog prekookeanskog radio signala, a evo šta je Tesla rekao na sve to: „Marconi je dobar momak. Pustite ga da nastavi. Koristi sedamnaest mojih patenata.“

Da li ste ikada čuli za **radar**? To divno čudo tehnologije zbog kojeg se avioni ne sudaraju na nebu? Za ovaj izum zasluge su pripale Engleskom naučniku Robertu A. Watson-Watt-u 1935. godine. Možete li pogoditi ko je prvi došao na ovu ideju 1917? 18 godina prije Watson-Watta. Nikola Tesla! Predložio je svoj izum Američkoj mornarici na početku Prvog Svjetskog Rata, ali nažalost, Thomas Edison je bio na čelu odbora za Mornaricu i ubjedio ih da ovakav izum nije praktičan za rat!?!

Wilhelm Rontgen je dobio zaslugu za izum **rendgenskih zraka**. Možete li pogoditi ko ih je zaista izumio i ponovo dobio nula zasluge? Nikola Tesla!

Da li ste se ikada zapitali ko je napravio prvu **hidro elektranu** na Niagarinim Vodopadima da bi dokazao svijetu da je ova vrsta struje praktičan izvor energije? Nikola Tesla.

Više od stotinu godina, prije nego je zvanično izumljen **tranzistor** (uređaj koji omogućava da se pohrane podaci u vašem računaru), Tesla je imao patent koji je kasnije i poslužio za razvijanje ovog uređaja.

Prvi je snimio **radio valove** iz svemira.

Otkrio je **rezonantnu frekvenciju** planete Zemlje. Nešto što naučnici nisu mogli potvrditi još 50 godina nakon njegovog prvog otkrića.

Napravio je prvu ‘**Zemljotres mašinu**‘ koja je zamalo uništila cijelu četvrt u New Yorku kada je uključio.

Da li ste ikada čuli za **Kugličastu munju**? Munju koja je u obliku kugle i koja putuje polako, lebdeći nekoliko metara iznad zemlje? Munju koja je izuzetno rijedak fenomen, i koju do dan danas naučnici nisu uspjeli napraviti u laboratoriji. Izuzev jednog, Nikole Tesle.

Da li ste se ikada pitali ko je izumio**daljinski upravljač**, ili **neonsku rasvjetu**? **Moderni električni motor**?**Bežičnu komunikaciju**? Tesla! I još mnogo, mnogo ‘[Teslinih malih projekata](http://izrekeiposlovice.com/2011/09/teslini-mali-projekti/)‘…

**Genije, siromah**

Bez ikakve sumnje, Tesla je bio genije. Govorio je osam jezika, mogao je zapamtiti cijele knjige, vizualizirati izum u glavi i napraviti ga bez da bilo šta zapiše ili predhodno skicira.

Živio je 86 godina i cijeli svoj život proveo je u celibatu. Iako je bio zgodan i popularan među damama, odbijao je da izlazi s njima jer je vjerovao da bi se to moglo umješati u njegov posao.

Dakle, sa ovako nevjerovatnim umom i svojim silnim izumima iza sebe, Tesla bi trebao biti bogat i popularan, zar ne?

Nažalost nije bio. Živio je u vremenu kada je svijet zahtjevao rezultate praktične i profitabline – a ne revolucionarne!

Jedan od posljednjih Teslinih poklona Svijetu bio je toranj u blizini New Yorka koji je trebao pružiti besplatnu bežičnu energiju cijelom Svijetu. Čovjek koji je finansirao toranj, prestao je, kada je shvatio da ne postoji način na koji bi mogao regulisati tu energiju i na taj način ne bi zaradio novac.

Pohlepa oko Tesle je odigrala veliku ulogu u njegovom životu i večinu vremena je proveo siromašan. I još gore, patio je od bolesti koju danas poznajemo pod imenom ‘načisto poludio’. Halucinirao je i imao problem da razdvoji stvarni svijet i maštu, zbog čega je provodio godine sam u svojoj laboratoriji radeći noć i dan. Često je govorio da su to bili jedini momenti kada je bio istinski sretan.

Tesla je umro kao siromah, sam u hotelskoj sobi u New Yorku. Živio je samo na mlijeku i keksima, i u jednom od posljednjih intervijua otkrio je nešto o svom ličnom životu:

***„Hranio sam golubove, hiljade njih, godinama. Ali bio je jedan golub, prelijepa ptica, bijela sa sivom bojom na vrhovima krila; taj je bio drugačiji. Bila je ženka. Prepoznao bih je bilo gdje. Bez obzira gdje sam bio, ona bi me našla. Kada sam je želio vidjeti samo sam trebao zaželiti i ona bi mi doletila. Razumjela me je i ja sam razumio nju. Volio sam tog goluba. Da, volio sam je kao što muškarac voli ženu, i ona je volila mene. Kada sam je jednom gledao, znao sam šta mi želi reći – umirala je. I onda, kada sam shvatio njenu poruku, iz njenih očiju je izbilo svjetlo – jaki snop svijetla.“***

﻿